**Biežāk uzdotie jautājumi**

1. **Kādēļ ģimenes ārstu praksēm neapmaksā manipulāciju, kas paredzēta individuālo aizsardzības līdzekļu izmaksu segšanai vakcinācijas procesa nodrošināšanai?**

Maskas un respiratori ģimenes ārstu praksēm tiek piegādāti no centralizētiem Aizsardzības ministrijas iepirkumiem. Citām ārstniecības iestādēm šādas piegādes netiek veiktas, tādēļ ir izveidota atsevišķa manipulācija. Ja šo manipulāciju maksās ģimenes ārstiem, notiks “papildus” apmaksa par centralizēti piegādātām maskām un respiratoriem. Citi IAL (cimdi, halāti , cepures, vizieri, dezinfekcijas līdzekļi) ģimenes ārstu praksei tiek segti ar fiksētu maksājumu, ņemot vērā praksē nodarbināto darbinieku skaitu un klātienes apmeklējumu skaitu. Šo, IAL lietošana (izņemot cimdus) ir ierobežota ar laiku un ne visos gadījumos ir saistīta ar personu apmeklējumu skaitu. NVD plāno regulāri pārskatīt maksājumu atbilstoši iepriekšējā periodā informācijai par prakses aktivitātei (personu apmeklējumu skaitu praksē) un tādā veidā arī tiek plānots segt izdevumus, ja praksē būs vairāk apmeklējumi , kas saistīti ar Covid-19 vakcināciju.

1. **Kādi ir manipulācijas 03084 - Adrenalīna (epinefrīna) (epinephrinum) 300 µg injekcija ar pildspalvveida pilnšļirci apmaksas nosacījumi?**

Dienests skaidro, ka zāļu formu , kādu izmantot neatliekamās palīdzības nodrošināšanai pie Covid-19 vakcinācijas, izvēlas ārstniecības iestāde. Dienests vakcinācijas darba grupā saņēma ierosinājumu no Imunizācijas valsts padomes , ka nepieciešamas izveidot apmaksu ērtāk lietojamai epinefrīna zāļu formai un izveidoja jaunu tarifu ar Latvijas zāļu reģistrā  norādīto maksimālās cenas diapazonu. Jau spēkā esošais regulējums MK Nr. 60 “Noteikumi par obligātajām prasībām ārstniecības iestādēm un to struktūrvienībām ” 14. punktā nosaka, ka ārstniecības iestādē ir pieejama vadītāja apstiprināta neatliekamās medicīniskās palīdzības sniegšanas kārtība. Ārstniecības iestādē (izņemot zobu tehnisko laboratoriju un klīniskās diagnostikas laboratoriju) ir nodrošināti neatliekamās medicīniskās palīdzības sniegšanai nepieciešamie medikamenti un medicīniskās ierīces. Līdz ar to prakse jau ir nodrošināta ar nepieciešamiem medikamentiem neatliekamās  palīdzības nodrošināšanai, bet Dienests sedz papildus izdevumus, kas rodas, lietojot šādu ērtāk lietojamu zāļu formu.

1. **Ko iekļauj manipulācija 03097?**

Manipulācija apvieno visas standarta Covid-19 vakcinācijas manipulācijas, iekļaujot tajā arī papildus darba laika apmaksu, lai atbalstītu ģimenes ārstu praksē nodarbinātās ārstniecības personas vakcinācijas plāna izpildes realizēšanai. Manipulāciju nenorāda papildus ar brīvdienu tarifa piemaksām, kā arī citām ar vakcināciju saistītajām piemaksas manipulācijām. Manipulāciju apmaksā ģimenes ārstiem, kas veic vakcināciju pret Covid-19 senioriem no 60 gadu vecuma un personām ar hroniskām slimībām, saskaņā ar rekomendācijām personu ar hroniskām slimībām vakcinācijas organizācijai, kas publicētas Slimību profilakses un kontroles centra tīmekļvietnē, t.i., ļaundabīgi audzēji, hroniskas nieru slimības, Dauna sindroms, demence un tamlīdzīgas slimības; sirds asinsvadu sistēmas slimības (sirds išēmiskā slimība, kardiomiopātijas), smadzeņu asinsvadu slimības (insulti), aptaukošanās (ķermeņa masas indekss virs 30kg/m2), sirpjšūnu anēmija, cukura diabēts, bronhiālā astma, cistiskā fibroze, smaga arteriālā hipertensija, aknu slimības (t. sk. hepatīti), plaušu fibroze, talasēmija, personas ar imūndeficītu stāvokli (t. sk. HIV infekcija, medikamentoza imūndepresija, onkoloģiskas slimības u. tml.), izņemot pacientus, kas atbilst I vai II prioritāri vakcinējamai grupai.

1. **Kādas manipulācijas norādīt, ja pacients atbilst vairākām prioritārajām vakcinācijas grupām?**

Vakcinācijas process tiek organizēts pakāpeniski pārejot no vienas prioritārās grupas uz nākamo. Personai vajadzētu saņemt vakcīnu atbilstoši tai grupai, kas pirmā iekļauta vakcinācijas plānā. Piemēram, persona Jānis ir medicīnas darbinieks, bet slimo ar diabētu. Viņš primāri tiks vakcinēts kā medicīnā nodarbinātais (I prioritārā grupa). Cits piemērs, persona Anna, kas ir hroniski slima, bet dzīvo sociālās aprūpes centrā, saņems vakcīnu kā sociālā aprūpes centra kliente (II prioritātes grupa). Bet, ja policijas darbinieks (V grupa) ir arī onkoloģijas pacients, viņš vakcināciju saņems kā III prioritārā grupa jeb hroniskais pacients. Tādēļ manipulāciju 03097 norāda atbilstoši šādam principam, izslēdzot pirmās un otrās prioritārajās grupās iekļautos. Pārējiem vakcīnas saņēmējiem norāda standarta Covid-19 vakcīnas manipulācijas.

1. **Vai manipulācijas 03048 un 03049 var norādīt kopā?**

Jā, manipulācija 03048 apmaksā papildus ārsta darba laiku, bet manipulācija 03049 – māsas darba laiku. Ja pacienta apskati veic ārsta palīgs nevis ārsts, bet vakcīnu ievada māsa, tad manipulāciju 03049 norāda divas reizes.

1. **Kādēļ manipulācijā 60059 norādīts tieši ārsta palīgs?**

Dienests, konsultējoties ar speciālistiem, izvērtēja, ka ārsta palīgs ir visatbilstošākā persona vakcinācijas nodrošināšanai, jo ir kompetents veikt gan personas veselības stāvokļa novērtēšanu pirms vakcinācijas, gan veikt pasu vakcīnas ievadi un rīkoties patstāvīgi pirmās palīdzības sniegšanai anafilaktiskā šoka gadījumā.

1. **Kā tiek definēta piemaksa par darbu brīvdienās un svētku dienās (03048 un 03049)?**

Manipulāciju apmaksā par ārstniecības personas virsstundu darbu brīvdienās jeb atpūtas dienās vai darbu svētku dienā. Virsstundu darbs ir darbs, kuru darbinieks veic virs normālā darba laika. Piemaksas 03048 un 03049 norāda, ja vakcinācija tiek nodrošināta ārpus prakses darba laika, kas noteikts sasvstarpējā līguma ar NVD, piemēram, brīvdienās.